***Yours, Mine & Ours*** er en amerikansk komedie-drama fra 2005, regissert av Raja Gosnell. Historien følger to personer (spilt av Dennis Quaid og Rene Russo) som forelsker seg i hverandre, men de har allerede 18 barn til sammen fra deres tidligere ekteskap. Filmen hadde premiere i USA i november 2005, og ble produsert av Metro-Goldwyn-Mayer.

Handling
--------

Frank Beardsley er en kontreadmiral fra den amerikanske Kystvakten. Han flytter tilbake til hjembyen New London i Connecticut etter at hans kone dør. Hun har med seg sine åtte barn fra sitt første ekteskap. Han møter sin tidligere ungdomskjæreste, Helen North, som nå arbeider som veske-designer. Hun er er enke med 10 barn, fire biologiske barn og seks adopterte barn. De møter hverandre uventet på en restaurant, samtidig som de er på stevnemøter med andre potensielle kjærester. De gikk på samme videregående skole i ungdomsårene, men de har ikke møtt hverandre på de siste tretti årene. Frank og Helen tenner umiddelbart opp igjen deres tidligere romantikk, og bestemmer seg raskt for å gifte seg ved en liten privat seremoni. Men dette sjokkerer de 18 barna deres.[]

Alle sammen flytter snart inn i et nytt hjem, på samme eiendom hvor Frank og Helen delte sitt aller første kyss. Der bor også deres mange kjæledyr, og Franks husholderske fru Munion. Men det viser seg snart at Franks veldig strenge syn på for eksempel barneoppdragelse, kolliderer fullstendig med Helens langt mer frisinnede og avslappede holdning. Deres respektive barn, sjokkert over nyhetene om foreldrenes raske bryllup, kommer ikke godt overens i det hele tatt. Franks eldste sønn, William, innkaller til et møte sammen med alle søsknene sine, og forklarer at de kan løse deres nye situasjon ved å slå seg sammen for å synliggjøre Frank og Helens store forskjeller. De håper at dette etter hvert kommer til å forårsake så mye problemer at foreldrene snart kommer til å ta ut skilsmisse. Men samtidig som de gjør dette, begynner søsknene gradvis å knytte tettere bånd til hverandre.[]

Kort tid senere deltar Frank og Helen på en formell middag arrangert av Kystvakten, hvor hans overordnede - kommandant Sherman - offisielt tilbyr Frank muligheten til å bli hans etterfølger. Men Frank avviser dette forslaget, blant annet med henvisning til alle forpliktelsene hans overfor hans nye familie. I mellomtiden arrangerer alle barna en vill fest i det nye hjemmet deres, som raskt vokser ut av kontroll. Når Frank og Helen kommer tilbake denne kvelden er hjemmet i fullstendig kaos. Frank blir rasende over alt rotet barna har forårsaket. Men Helens mer avslappede tilnærming til hele situasjonen, gjør Frank enda mer sint. Dette forårsaker deres verste krangel til nå.[]

Men barna deres innser snart hvor glade Frank og Helen faktisk har vært sammen, og innser at de kan ha presset ting alt for langt. Dagen etter forteller Frank at han har ombestemt seg, og går med på å ta på seg stillingen som kommandant. Men barna føler seg skyldige for å ha revet Frank og Helen fra hverandre. I fellesskap planlegger alle barna å sette i stand familiens båt, i et forsøk på å avskjære Franks planer. Samtidig ønsker de å oppfylle hans tidligere drøm om å seile sammen med hele familien sin, etter at en planlagt seiltur sammen med alle barna tidligere hadde mislykkes. Men Frank er nå overbevist om at Helen ikke lenger ønsker å være sammen med ham lenger.[]

Skuespillere
------------

* Dennis Quaid som Franklin Beardsley
* Rene Russo som Helen North Beardsley
* Rip Torn som Admiral Sherman
* Linda Hunt som Mrs. Munion
* Jerry O'Connell som Max Algrant
* David Koechner som Kaptein Darrell Edwards
* Jenica Bergere som Claudia
* Josh Henderson som Nick De Pietro
* Dan Mott som en pizza-leveringsmann

### Beardsley-barna

* Sean Faris som William Beardsley
* Katija Pevec som Christina Beardsley
* Dean Collins som Harry Beardsley
* Tyler Patrick Jones som Michael Beardsley
* Haley Ramm som Kelly Beardsley
* Brecken Palmer som Ely Beardsley
* Bridger Palmer som Otter Beardsley
* Ty Panitz som Ethan Beardsley

### North-barna

* Danielle Panabaker som Phoebe North
* Drake Bell som Dylan North
* Lil' JJ som Jimi North
* Miki Ishikawa som Naoko North
* Miranda Cosgrove som Joni North
* Slade Pearce som Mick North
* Andrew Vo som Lau North
* Jennifer Habib som Bina North
* Jessica Habib som Marisa North
* Nicholas Roget-King som Aldo North

Referanser
----------

1. ↑  ; besøksdato: 12. april 2016.
2. 1 2 3 4 5 6 7 8 9 10 11 12 13 14 15 16 17  ; besøksdato: 12. april 2016.
3. ↑  ; besøksdato: 12. april 2016.
4. ↑  ; besøksdato: 12. april 2016.
5. ↑  ; besøksdato: 12. april 2016.
6. 1 2 3 4   (på cs) *ČSFD*, 2001, Wikidata Q3561957,
7. ↑   Internet Movie Database, www.imdb.com, verkets språk engelsk, besøkt 14. april 2017[Hentet fra Wikidata]

Eksterne lenker
---------------

* (en) *Yours, Mine & Ours* på Internet Movie Database Rediger på Wikidata

* (no) *Yours, Mine & Ours* hos Filmfront Rediger på Wikidata

* (sv) *Yours, Mine & Ours* i Svensk Filmdatabas Rediger på Wikidata

* (da) *Yours, Mine & Ours* i Danmark Nationale Filminstitut Rediger på Wikidata

* (en) *Yours, Mine & Ours* på AllMovie Rediger på Wikidata

* (fr) *Yours, Mine & Ours* på Allociné Rediger på Wikidata

* (nl) *Yours, Mine & Ours* på MovieMeter Rediger på Wikidata

* (en) *Yours, Mine & Ours* på Turner Classic Movies Rediger på Wikidata

* (en) *Yours, Mine & Ours* på American Film Institute Rediger på Wikidata

* (en) *Yours, Mine & Ours* på Rotten Tomatoes Rediger på Wikidata